
# Алсу Сөнгатуллина: «Безнең җыр» иҗатчылар белән хезмәттәшлек итү өчен яңа мөмкинлек ачты

Татарстан Милли китапханәсендә композитор, пианист, Россия һәм Татарстан Композиторлар берлеге әгъзасы, Бөтенроссия һәм халыкара конкурслар лауреаты музыкант Алсу Сөнгатуллинаның иҗат кичәсе булды.

Ул «Безнең җыр» җыр лабораториясенең шагыйрьләр һәм башкаручылар белән хезмәттәшлек итү өчен яңа мөмкинлекләрен ачуын әйткән. Бу хакта оештыручылар хәбәр итә.

Иҗат кичәсе хезмәттәшләре һәм дуслары арасында узды. Кич буе сәхнәдә Муса Җәлил исемендәге Республика премиясе лауреаты дирижер** Ильяс Камал** җитәкчелегендә Кәрим Тинчурин театры оркестры чыгыш ясады. Оркестр һәм композиторның дуслары башкаруында төрле жанрдагы әсәрләр яңгырады: оркестр өчен өч өлештән торган «Ашин» оркестр сюитасы, балалар вокаль номерлары, эстрада җырлары һ.б.

«Композитор Алсу Сөнгатуллина иҗатында балалар музыкасы аерым урын алып тора. Яшь йолдызлар – **Гүзәл Ахунова** җитәкчелегендәге «Сөембикә» вокал коллективы, яшь җырчы **Альмир Сөләйманов** шагыйрьләр **Роберт Миңнуллин**, **Йолдыз Миңнуллина** сүзләренә язылган балалар җырларын башкарды. Җырчы **Диләрә Нәбиуллина** **Җәвад Тәрҗеманов** сүзләренә иҗат ителгән «Балачак дөньясы» вокаль циклыннан балалар җырларын җырлады, «Умай» театр лабораториясе сәхнәсендә төрле жанрларда чыгыш ясады», - диелә хәбәрдә.

Тамашачылар әйтүенчә, бәхет турындагы ике җыр Алсу Сөнгатуллина иҗатына битараф булмаган барлык җырчыларны таң калдырган. Җырларны **Илгиз Шәйхразиев** Резеда Зәйни сүзләренә иҗат ителгән «Бәхетле бул гына» җырын башкарган, Бөтенроссия һәм халыкара конкурслар лауреаты **Иркен Мостафин** концерт программасы ахырында **Ләйлә Хәбибуллина** сүзләренә иҗат ителгән «Бәхетем юллары» җырын җырлаган.

«Авторлык кичәсе тамашачы һәм артистлар өчен ихлас һәм җылы булып истә калды. Чын музыка беренче чиратта үз-үзең һәм тамашачылар белән намуслы, ихлас булырга омтылудан туадыр», - ди композитор.

Концерт программасын музыка белгече **Чулпан Яркәева** алып барган.

- Алсу Сөнгатуллина – Нәҗип Җиһанов исемендәге Казан дәүләт консерваториясен тәмамлаган. Бөтенроссия һәм халыкара конкурслар лауреаты, Россия һәм Татарстан Композиторлар берлеге әгъзасы, иҗатында классик традицияләр, заманча юнәлешләр һәм татар халык музыкасы гармониясенә ярашкан Казан композиторлар мәктәбе вәкиле.
- Композитор иҗатында көнчыгыш һәм төрки дөнья шигърияте, фәлсәфәсенә мөрәҗәгать итә. Бу 2024 елда Эдуард Артемьев исемендәге «Сибириада» халыкара конкурсында җиңү яулаган «Нурлы Казан» симфоник поэмасында ачык чагыла.


Зилә Мөбәрәкшина

Следите за самым важным и интересным в Telegram-каналеТатмедиа

## Нет комментариев
Алсу Сөнгатуллина: «Безнең җыр» иҗатчылар белән хезмәттәшлек итү өчен яңа мөмкинлек ачты